section_heading: Osnivanje
paragraph_text: Za neuobičajeno ime sastava zaslužan je Zvonimir Matić, prvi basist grupe. Zvonimira je uskoro zamijenio Ivan Smoje, pa od tada djeluju u nepromijenjenom tročlanom sastavu. Od svog osnutka članovi sastava su nastupili na preko 300 koncerata diljem Hrvatske, Bosne i Hercegovine i Slovenije. Sudjelovali su na nekoliko koncerata humanitarnog karaktera, a 2006. godine nastupili su i na Splitskom festivalu s pjesmom "Put oko svijeta". Upravo 2006. godine snimili su svoj album prvijenac u splitskom studiju 'Tetrapak' pod producentskim vodstvom Ivice "Pipa" Čovića. Nakon poduljih pregovora s izdavačkim kućama obostrano zadovoljstvo pronašli su s Croatiom Records. Album ...do na kraj svijeta, izdan je upravo za Croatiu Records i u prodaji je od proljeća 2007. godine.<ref> Do objave svog albuma šest-sedam godina svirali su obrade pjesama Zeppelina, Queena, Stonesa, Hendrixa, Azre i drugih sastava.<ref>Aleksandar Dragaš: Zaboravite, ne dolazi novi val Jutarnji list. 27. travnja 2007. . Pristupljeno 24. rujna 2020.